b"\n_START_ARTICLE_\nLa rossa de la rosa\n_START_SECTION_\nDescripci\xc3\xb3\n_START_PARAGRAPH_\n\xc3\x89s interessant comparar aquest quadre de 64\xc2\xa0\xc3\x97\xc2\xa054 cm amb la Dona amb carta, de format i tema id\xc3\xa8ntics, realitzada vint anys abans. Ac\xc3\xad la gamma que domina \xc3\xa9s la del vermell i els contorns s\xc3\xb3n m\xc3\xa9s difusos. L'empastament, irregular, \xc3\xa9s m\xc3\xa9s esp\xc3\xa8s i gruixut en certes parts i m\xc3\xa9s prim en d'altres per a deixar visible la textura de la tela. El rostre de la model, que tenia 15-17 anys en aquell moment, ha estat meticulosament dotat d'una gran suavitat. La noia porta una flor als cabells: de fet, a Renoir li agradava associar les seues figures femenines amb flors. A partir del 1900, una rosa florida va esdevenir el seu atribut preferit per a simbolitzar la bellesa d'una dona. _NEWLINE_Aquest retrat \xc3\xa9s t\xc3\xadpic de la darrera manera de l'artista. L'obra ha estat datada entorn del 1915 per la seua semblan\xc3\xa7a amb altres retrats contemporanis; no pot \xc3\xa9sser posterior a 1917, any en qu\xc3\xa8 apareix en una fotografia del taller de Renoir._NEWLINE_Paul Guillaume va adquirir aquest retrat el 1929 i va romandre a l'estudi de Renoir fins a la seua mort, moment en qu\xc3\xa8 va passar al seu fill Claude Renoir."